GiliGold/VAD_KnessetCorpus huggingface dataset:
ניר אורבך: יוזכר כי יושב ראש הכנסת רשאי להתיר במקרים מיוחדים קיום ישיבות נוספות, בהתאם לסמכותו לפי סעיף 112 (ב) לתקנון הכנסת.
ניר אורבך: 2.
ניר אורבך: הזמנה לישיבות הוועדות בפגרה תימסר לחברי הוועדה מוקדם ככל האפשר, ולפחות ארבעה ימים לפני יום כינוס הישיבה.
ניר אורבך: במניין הימים ייכללו יום ההזמנה ויום כינוס הישיבה, ויובהר כי ימי שישי, שבת וחג נספרים במניין הימים.
ניר אורבך: יושב ראש הכנסת יהיה רשאי במקרים מיוחדים ודחופים, לקצר תקופה זו.
ניר אורבך: יובהר כי לא ניתן לקיים ישיבות נוספות בוועדה ביום שבו נקבעה הישיבה, או להוסיף נושאים לסדר היום שנקבע, אלא בהודעה מראש כאמור לעיל.
ניר אורבך: ואולם, אם ביום כינוס הישיבה מתכנסת גם מליאת הכנסת, ניתן למסור את ההזמנה שלושה ימים מראש.
ניר אורבך: למען הסר ספק יובהר כי האמור חל גם לגבי ישיבות ועדה שההזמנה אליהן נשלחה לפני קבלתה של החלטה זו.
ניר אורבך: 3.
ניר אורבך: ההגבלות האמורות בסעיפים 1 ו-2 לא יחולו על ועדת הכנסת אשר תהיה רשאית לקיים ישיבות בעניינים שבסמכותה, והזמנה תימסר לחברי הוועדה מוקדם ככל האפשר.
ניר אורבך: אני כרגע מוסיף גם את החופשה המרוכזת.
ניר אורבך: היא תהיה החל מה-17.8.2021 ועד ל-01.09.2021.
ניר אורבך: זה חלק מההצעה ועליה גם נצביע.
בועז טופורובסקי: רק שאלה.
בועז טופורובסקי: אני הבנתי שרוצים להביא לכנסת את התקציב או בסוף אוגוסט או - - -
בועז טופורובסקי: איך זה מסתדר עם החופשה המרוכזת?
ירדנה מלר-הורוביץ: תבקשו זימון ויפתחו רק להנחה.
בועז טופורובסקי: זה רק להנחה?
ירדנה מלר-הורוביץ: זה מה שאמרו לי.
קריאה: הנחה זה ה-31 - - -
בועז טופורובסקי: הבנתי, וההצבעה מתי?
קריאה: ואז ב-2.
קריאה: צריך יומיים.
בועז טופורובסקי: הבנתי, ןאז זה בסדר?
ניר אורבך: יסתדר.
ניר אורבך: החופשה המרוכזת מסתיימת ב-1.9.
ניר אורבך: מישהו מחברי הכנסת רוצה עוד להעיר משהו לפני שנעבור להצבעה?
ניר אורבך: ארבל, כן, בקשה.
ארבל אסטרחן: אם יודעים שרוצים לפתוח, אז אולי כדאי להגיד שזה לא חלק מהחופשה, כי אז אתם יודעים שירצו לפתוח ביום מסוים - - -
ניר אורבך: ב-31 יש את ההנחה?
ארבל אסטרחן: או שצריך להגיד שיתכן והחופשה המרוכזת תופסק לצורך כינוס הכנסת לשם הנחת חוק התקציב.
ניר אורבך: אני אעיר את ההערה הזאת גם כן.
ניר אורבך: לגבי החופשה המרוכזת אמרנו, היא מה-17.8 עד ה-1.9 כולל.
ניר אורבך: יתכן והחופשה תופסק לצורך הנחת התקציב במליאה.
ניר אורבך: יש למישהו עוד להעיר הערה לפני שאנחנו עוברים להצבעה?
ניר אורבך: מי בעד ההצעה?
ניר אורבך: בעד – 5
ניר אורבך: בסדר גמור, ההצעה התקבלה.
ניר אורבך: אנחנו עוברים כעת לסעיף השלישי בסדר-היום.
ניר אורבך: את הסעיף השני אנחנו נעביר לסוף סדר-היום.
ניר אורבך: אנחנו כרגע עוברים לקביעת ועדה לדיון בהצעות החוק הבאות לשם הכנתן לקריאה ראשונה: הצעת חוק יחסי ממון בין בני זוג (תיקון - הפקעת זכות האיזון מבן זוג שהורשע ברצח בן הזוג השני), התשפ"א-2021 (פ/718/24), של ח"כ קרן ברק.
ניר אורבך: ההצעות שנשמעו במליאה זה להעביר את הצעת החוק או לוועדת חוקה, חוק ומשפט או לוועדה לקידום מעמד האישה ולשוויון מגדרי.
ניר אורבך: המלצת הלשכה המשפטית זה להעביר את זה לוועדת חוקה, חוק ומשפט ועל זה נצביע.
ניר אורבך: חברת הכנסת קרן ברק, את רוצה לומר משהו?
קרן ברק: כן, אני מבקשת שזה יגיע לוועדה למעמד האישה.
קרן ברק: זה בדיוק מה שקרה בכנסת הקודמת.
קרן ברק: היה בדיוק דיון כזה, רק שהיו פה שולחן מלא של אנשים, לחוק אפוטרופסות, מה שנקרא חוק שירה איסקוב וגם אז משרד המשפטים ביקש שזה יגיע לוועדת חוקה, וגם אז הקואליציה שאני הייתי חברה בה ביקשה שזה יגיע לוועדת חוקה.
קרן ברק: אני הצבעתי נגד הקואליציה אז.
קרן ברק: למזלנו זה הגיע לוועדה למעמד האישה וחוקק, והיום חוק שירה איסקוב מחוקק בזכות זה שזה יהיה בוועדה למעמד האישה, ולכן אני מבקשת שגם הפעם, הנושא מספיק חשוב שזה יגיע לשם כי זה פשוט יחוקק יותר מהר.
יבגני סובה: קרן, תדייקי מי ביקש אז.
קרן ברק: אתם ביקשתם.
יבגני סובה: לא אנחנו.
יבגני סובה: מי שביקש זה אבוטבול.
קרן ברק: מי שביקש זה היה עודד פורר שהיה יושב-ראש הוועדה למעמד האישה, ואני כחברת קואליציה בכל זאת תמכתי שזה יגיע לוועדה של האופוזיציה.
קרן ברק: זה קרה.
ניר אורבך: עוד מישהו רוצה להתייחס לנקודה הזו?
ניר אורבך: אני תיכף עובר להצבעה שלך ואז אני מניח שיהיה לך להגיד בדיוק את אותו דבר, אז אני אקרא רגע את ההצעה השנייה.
ניר אורבך: הצעת חוק יחסי ממון בין בני זוג (תיקון – הפקעת זכות האיזון מבן זוג שהורשע ברצח בן הזוג השני), התשפ"א–2021 (פ/1785/24), של ח"כ עאידה תומא סלימאן.
ניר אורבך: נשמעו הצעות במליאה להעביר את הצעת החוק לוועדה לקידום מעמד האישה ולשוויון מגדרי.
ניר אורבך: המלצת הלשכה המשפטית לוועדת החוקה, חוק ומשפט, חברת הכנסת סלימאן, בבקשה.
עאידה תומא סלימאן: גם הצעת החוק שלי והסכם בינינו כחברות כנסת שהצענו את הצעות החוק, אנחנו מאוד מעוניינים שזה יעבור לוועדה לקידום מעמד האישה.
עאידה תומא סלימאן: אם כבוד היושב-ראש מסתכל, המציעות של הצעת החוק הן משני הצדדים, גם האופוזיציה וגם מהקואליציה.
עאידה תומא סלימאן: אני חושבת שהוועדה לקידום מעמד האישה לא עמוסה בחקיקה בדיוק כמו ועדת חוק, חוקה ומשפט.
עאידה תומא סלימאן: מישהו ניסה לרמוז לי שהחוק הזה, יש בו עניינים מקצועיים.
עאידה תומא סלימאן: האם מישהו מנסה לרמוז שהייעוץ המשפטי שהוא של הכנסת שקיים בוועדת מעמד האישה, הוא נחות מהייעוץ המשפטי של ועדת חוקה, חוק ומשפט?
ניר אורבך: אף אחד.
ניר אורבך: לא, לא, חס וחלילה.
עאידה תומא סלימאן: אל תתגוננו, אני מדברת על אלה שאמרו לי למה לא להעביר לוועדה.
עאידה תומא סלימאן: אני חושבת שוועדת חוק, חוקה ומשפט עמוסה בחקיקה.
עאידה תומא סלימאן: ועדת מעמד האישה וגם המציעות הכריזו שהן לא יתקדמו בלי סיכומים עם הקואליציה ולפי הנחיות הקואליציה.
עאידה תומא סלימאן: אני חושבת שהגיע הזמן לא לתקוע חוקים בכנסת הזו בגלל כל מיני עומסים ודברים שצריכים לזוז.
עאידה תומא סלימאן: תעבירו את זה לוועדה לקידום מעמד האישה.
עאידה תומא סלימאן: אנחנו בדיוק ועדה סטטוטורית, מחוקקת, יש לה את הזכות.
עאידה תומא סלימאן: מי יותר מאיתנו מבין בנושא הזה?
עאידה תומא סלימאן: וזה מקובל על כל המציעות.
עאידה תומא סלימאן: אני דיברתי גם עם היושב-ראש של ועדת חוק, חוקה ומשפט.
עאידה תומא סלימאן: הוא לא מתנגד.
עאידה תומא סלימאן: הוא אמר לי שהוא רוצה להתייעץ עם הצוות המקצועי אצלו בוועדה, אבל הוא עקרונית לא מתנגד.
עאידה תומא סלימאן: אנחנו בסופו של דבר לא ועדה של איזושהי כיתה בתיכון.
עאידה תומא סלימאן: אנחנו ועדה פרלמנטרית שיכולים בדיוק לחוקק.
עאידה תומא סלימאן: אתם יודעים שאם כל חוק, תתייחסו אליו בצורה כזו, לא יהיה חקיקה בוועדה הזו, אז אני מאוד מבקשת.
ניר אורבך: חברת הכנסת סלימאן, תודה רבה.
מירב בן ארי: מה הסיבה להעביר את זה לחוקה?
ארבל אסטרחן: שזה מתאים לחוקה.
מירב בן ארי: חוץ מזה שזה מתאים, זה גם מתאים לוועדה לקידום מעמד האישה.
קרן ברק: האפוטרופסות היה הכי מתאים לחוקה והעברנו את זה לזה וזה חוקק.
ניר אורבך: אני אסיים לקרוא גם את הצעת החוק השלישית.
ניר אורבך: לפני שנעבור להצבעה אני אתן לעו"ד ארבל לנמק למה חושבים שזה צריך לוועדת חוקה, חוק ומשפט ואז נעבור להצבעה.
מירב בן ארי: כן, אבל אתה יכול גם להגיד מה הייתה ההחלטה של ועדת השרים?
ניר אורבך: בחוקה, חוק ומשפט.
ניר אורבך: הצעת חוק יחסי ממון בין בני זוג (תיקון - הפקעת זכות האיזון מבן זוג שהורשע ברצח בן הזוג השני), התשפ"א-2021 (פ/1786/24), של ח"כ ג'ידא רינאוי-זועבי
ניר אורבך: הצעת חוק יחסי ממון בין בני זוג (תיקון - הפקעת זכות האיזון מבן זוג שהורשע ברצח בן הזוג השני), התשפ"א-2021 (פ/1786/24), של ח"כ ג'ידא רינאוי-זועבי שלא נמצאת פה.
ניר אורבך: שוב, נשמעו הצעות במליאה להעביר את הצעת החוק לוועדה לקידום מעמד האישה ולשוויון מגדרי.
ניר אורבך: המלצת הלשכה המשפטית, ועדת חוקה, חוק ומשפט.
ארבל אסטרחן: פשוט צריך לומר שהחוק הזה זה חוק שנדון תמיד בוועדת החוקה.
ארבל אסטרחן: אגב, כתב לי עכשיו היועץ המשפטי של ועדת החוקה, שיו"ר הוועדה מתנגד, אבל אני לא יודעת, הוא לא העביר כנראה את העמדה שלו לפה.
עאידה תומא סלימאן: זאת העמדה של הצוות המקצועי.
ארבל אסטרחן: לא, הוא כתב לי עכשיו שגלעד קריב מתנגד.
מירב בן ארי: איזה יו"ר ועדה?
ארבל אסטרחן: יו"ר ועדת החוקה, גלעד קריב.
מירב בן ארי: מתנגד להעביר אליו?
עאידה תומא סלימאן: זה לא מה ששמעתי ממנו.
קריאה: הוא מתנגד שזה ייצא מאצלו.
קריאה: הוא רוצה את זה אצלו.
ארבל אסטרחן: יו"ר ועדת החוקה מבקש את זה אצלו.
עאידה תומא סלימאן: אני דיברתי איתו ביום רביעי שעבר על זה.
עאידה תומא סלימאן: הוא אמר שאין לו מניעה.
עאידה תומא סלימאן: הוא רצה לדבר עם הצוות המקצועי.
בועז טופורובסקי: אדוני היושב-ראש, אני רוצה להגיד משהו.
בועז טופורובסקי: זה חוק בהסכמה.
בועז טופורובסקי: אני דרך אגב באופן אישי לא רואה שום סיבה שזה לא יהיה בוועדה לקידום מעמד האישה.
בועז טופורובסקי: אני חושב שזה ראוי והוועדה תעשה עבודה מצוינת ונהדרת, אבל בגלל שזה חוק בהסכמה ושר המשפטים מתעקש שזה יהיה בחוקה ומשפט, אם לא תגיעו איתו להסכמה אחרת, אנחנו מחויבים ללכת איתו כקואליציה.
מירב בן ארי: בועז צודק.
בועז טופורובסקי: זה מה שאני מרגיש.
בועז טופורובסקי: גם אמרתי לך, מבחינתי שזה יהיה בוועדת מעמד האישה.
בועז טופורובסקי: אני חושב שזה גם יהיה מעולה.
בועז טופורובסקי: אתם תעשו עבודה מקצועית.
בועז טופורובסקי: גם יש לכן יותר זמן להתעסק בזה.
בועז טופורובסקי: אין לי בעיה גם שנעבור לנושא הבא אם ינסו לדבר איתו, ינסו להגיע להסכמה.
בועז טופורובסקי: באמת לנו זה לא מפריע.
בועז טופורובסקי: אנחנו פשוט לא רוצים ללכת נגד שר המשפטים שבא וקידם חוק יחד עם האופוזיציה.
מירב בן ארי: אנחנו תומכים.
מירב בן ארי: הייתה החלטה ללכת לחוקה ומחר באמת יש דיון בחוקה.
קרן ברק: את לא היית כשהסברתי מה קרה.
מירב בן ארי: הייתי פה כל הזמן ושמעתי.
מירב בן ארי: אני פשוט יושבת פה בשקט.
קרן ברק: מה הסברתי?
מירב בן ארי: ישבת, אמרת שהיה אותו שולחן, היו הרבה חברי כנסת.
קרן ברק: ואני הייתי בקואליציה.
מירב בן ארי: את הצבעת נגד.
מירב בן ארי: שמעתי הכול.
קרן ברק: כדי שזה יתקדם כי המהות יותר חשובה עכשיו מהקואליציה/האופוזיציה, האם זה יתקדם או לא יתקדם.
מירב בן ארי: אבל חברי כנסת מהקואליציה, ואת בטח יודעת את זה - - -
קרן ברק: אבל אני גם הייתי בקואליציה.
קרן ברק: היה לי חשוב שהחוק יתקדם, ואם לא הייתי מצביעה, הוא לא היה מחוקק.
מירב בן ארי: את היית בקואליציה, ובועז הסביר את זה מצוין, וגם אני וגם סלימאן תומכות בכן, ונשארו להצביע בעד.
עאידה תומא סלימאן: שר המשפטים, גדעון סער, בקדנציה הקודמת הייתה לו הצעת חוק אפוטרופסות והוא גם כן רצה בחוק חוקה ומשפט.
עאידה תומא סלימאן: בסוף הוחלט שזה יהיה בוועדה לקידום מעמד האישה.
מירב בן ארי: אני אתכם.
קרן ברק: בזכות זה החוק מחוקק.
קרן ברק: הבעיה שלנו שאם זה יגיע לשם, זה לא יחוקק.
קרן ברק: זה האירוע.
קרן ברק: זה לא יחוקק שם.
קרן ברק: זה סתם יהיה אות מתה.
יבגני סובה: ניר, אני חושב שיש פה איזושהי סתירה.
יבגני סובה: מצד אחד אומרים שזה הסכמה, מצד שני אתם בטוחים שזה לא יתקדם, למה?
יבגני סובה: אומר בועז שזה בהסכמה.
יבגני סובה: החוק הזה יקודם דרך ועדת החוקה.
עאידה תומא סלימאן: פשוט יש לך ועדה שעמוסה מדי, ויש לך ועדה שרוצה לקדם את זה.
קרן ברק: למה רצית שזה יהיה אצל פורר בוועדה, כי זה היה פורר?
קרן ברק: גם אז זה היה בהסכמה ודרשת שזה יגיע לוועדת מעמד האישה כי פורר היה יושב-ראש, וזה באמת קודם ובזכות זה יש את אחד החוקים הכי חשובים במדינת ישראל.
יבגני סובה: למה צריך להשוות למה שהיה?
יבגני סובה: מה שהיה, אנחנו בירכנו.
יבגני סובה: בירכנו אותך על זה שתמכת.
יבגני סובה: אני לא מדבר על מה שהיה.
עאידה תומא סלימאן: לא, אתה לא מבין.
עאידה תומא סלימאן: שם גם הייתה המלצה שזה יעבור לחוק, חוקה ומשפט, ונעשה מאמץ כדי להעביר את זה.
יבגני סובה: סליחה, היינו כולנו במליאה.
יבגני סובה: זאת לא הייתה המלצה.
יבגני סובה: חבר הכנסת אבוטבול צעק סתם בשביל לתקוע את החוק.
יבגני סובה: אל תגידו שזאת הייתה המלצה.
קרן ברק: אבל בוועדה זה היה קרב של פורר.
יבגני סובה: פה הוא אומר שיש חוק בהסכמה.
ניר אורבך: מה שאמר חבר הכנסת טופורובסקי, אני מאוד מזדהה.
ניר אורבך: אנחנו לא נעשה את ההצבעה עכשיו.
ניר אורבך: אני עובר רגע לסעיף השני, אני חוזר אליו.
ניר אורבך: אני נותן לכם הזדמנות עכשיו, חמש דקות, לראות אם שר המשפטים מוכן שזה בכל אופן ילך לוועדה לקידום מעמד האישה, נלך על זה, כי אם לא, אנחנו נעבור להצבעה על מה שהקואליציה מסכימה.
ניר אורבך: נחזור להצבעה אחר כך.
ארבל אסטרחן: אומרים עכשיו שגלעד השאיר להחלטת הנהלת הקואליציה את העמדה לאן ההצעה תלך.
ניר אורבך: טוב, הנושא הזה נבדק.
ניר אורבך: העמדה לא השתנתה.
יבגני סובה: מה בסוף הוחלט?
ארבל אסטרחן: גלעד קריב השאיר את זה להחלטת הנהלת הקואליציה.
יבגני סובה: מה המשמעות מבחינת ההצבעה?
ניר אורבך: אנחנו מצביעים על להעביר לוועדת חוקה, חוק ומשפט.
ניר אורבך: אנחנו ניתן לה עוד שתי דקות לסיים את העניין הזה.
ניר אורבך: אנחנו בכל אופן חוזרים לסעיף ב', המלצה בדבר תיקון סמכויות הוועדה המיוחדת לזכויות הילד.
ניר אורבך: אני כרגע אקריא את המלצת הוועדה ואנחנו נצביע עליה, ואז נעבור לסעיף הבא בחזרה.
ניר אורבך: המלצה בדבר תיקון סמכויות הוועדה המיוחדת לזכויות הילד ביום ט"ז באב תשפ"א – 25 ביולי 2021, המליצה ועדת הכנסת על הקמת "הוועדה המיוחדת לזכויות הילד" וסמכויותיה כמפורט להלן: "הגנה על ילדים וקידום מעמד ילדים ובני נוער במטרה לממש את זכויותיהם ברוח האמנה הבין-לאומית לזכויות הילד, לרבות מימוש העקרונות של טובת הילד, אי אפליה, הזכות להתפתחות בתנאים נאותים וזכות של ילדים ובני נוער להשמיע את דעתם בעניינים הנוגעים להם.
ניר אורבך: " ועדת הכנסת החליטה לתקן את החלטתה כך שלאחר "אי אפליה" יבוא "ועיקרון השוויון", ובסופה של הפסקה יבוא "וזכותם של ילדים ובני נוער נפגעי עבירה לטיפול ולשיקום הולם.
ניר אורבך: " מישהו רוצה להתייחס לזה?
מירב בן ארי: מה יש להתייחס?
מירב בן ארי: זה היה פה שנים כבר, הוועדה הזאת.
ניר אורבך: ולמרות הכול הביאו לי את ההצעה.
ניר אורבך: בעד – 6
ניר אורבך: ההמלצה בדבר סמכויות הוועדה המיוחדת לזכויות הילד התקבלה.
ניר אורבך: נחזור ב-13:32.
ניר אורבך: אני רוצה למסור הודעה בהמשך להצבעה על הפגרות.
ניר אורבך: על מנת שלא לסכל את האפשרות להתחיל בדיוני התקציב כבר בסוף אוגוסט–תחילת ספטמבר, נושא החופשה המרוכזת לא יהיה חלק מההחלטה על מועדי הפגרה.
ניר אורבך: מאחר והוצאנו את הפסקה של החופשה המרוכזת, אנחנו צריכים גם על מה שהקראתי להצביע, אז אני אקריא את זה שוב.
ניר אורבך: אנחנו נצביע ומייד אחרי זה נעבור להצבעה על ההמלצה להעביר את הדיון לאיזה ועדה.
ניר אורבך: אני קורא שוב ואנחנו נצביע.
ניר אורבך: בעד – 7
נועה בירן-דדון: ההצעה אושרה.
ניר אורבך: השר החזיר את העמדה שלו.
ניר אורבך: העמדה שלו, שזה צריך לעבור לוועדת חוקה.
ניר אורבך: זה מתאים להמלצת הלשכה המשפטית.
ניר אורבך: אנחנו נצביע כרגע על שלוש ההצעות ביחד.
ניר אורבך: מי בעד להעביר את ההצעות לוועדת חוק, חוק ומשפט?
ניר אורבך: .
ניר אורבך: אושר שלוש ההצעות עוברות לוועדת חוקה, חוק ומשפט.
ניר אורבך: אני נועל כרגע את הישיבה.
ניר אורבך: תודה רבה לכם, צוהריים טובים.
ניר אורבך: בוקר טוב, אני מתכבד לפתוח את ישיבת הוועדה.
ניר אורבך: הנושא שעל הפרק – אנחנו מנסים ליצור שיח מכבד ולבנות תרבות דיבור יחד.
ניר אורבך: זה לא סוד שהאווירה בכנסת, השיח במליאה וגם בוועדות והאינטראקציה בין הקואליציה והאופוזיציה, הכול מתנהל כרגע בצורה שהיא לא בריאה ולא נורמלית.
ניר אורבך: אני חושב שכל צד מעביר ביקורת על הצד האחר, אבל אתם יודעים – במסורת היהודית, כל פעם אחרי תפילת שמונה עשרה אנחנו אומרים וידוי – אשמנו, בגדנו, גזלנו, חטאנו, ולקראת יום כיפור יש וידוי מיוחד, ובווידוי הזה כל אחד מכה על החזה של עצמו, לא על החזה של החבר שלו.
ניר אורבך: אני חושב שהגענו למצב שבצד הביקורת המוצדקת שיש לכל צד על הצד האחר, כל אחד צריך לעשות את חשבון הנפש שלו ובאמת מתסכלים עלינו ובסופו של דבר.
ניר אורבך: הכנסת היא הלב הפועם של הממלכה הישראלית, של מדינת ישראל, והציבור רואה איך הדברים מתנהלים.
ניר אורבך: נמצאת אתנו פה גם מאיה כהן רחמים, מנהלת מחלקת הפרוטוקולים של הכנסת.
ניר אורבך: הדברים שאנחנו אומרים בסופו של דבר נרשמים בספר דברי הימים - - -
מיכל רוזין: לנצח נצחים.
ניר אורבך: הרבה פעמים אנחנו אומרים דברים שאולי כשאנחנו נמצאים במצב אחר אנחנו מצטערים עליהם.
ניר אורבך: ואנחנו צריכים לזכור שהדברים גם מתועדים, גם מוקלטים, גם מצולמים וגם נרשמים, והפידבקים שאנחנו מקבלים, גם מהרשמים של הפרוטוקולים הם דברים שבסופו של דבר הם לא דברים שמתאימים לנו כנבחרי ציבור.
ניר אורבך: אז אני מברך את חברי הכנסת מיכל רוזין ורם שפע שיזמו את הדיון הזה.
ניר אורבך: הוא בעיניי מאוד מאוד חשוב, ואני מאוד מקווה – אני מצטער שאני לא רואה פה חברים מהאופוזיציה למרות שחלקם אמרו שישתדלו להגיע, צריך גם לדעת שעכשיו יש דיונים בוועדות אחרות, במקביל.
ניר אורבך: אז אני מקווה שחוסר הנוכחות שלהם כרגע הוא לא בגלל איזה חרם אלא בגלל באמת קשיים טכניים להגיע, ואני מקווה שהם יצטרפו אלינו במהלך הדיון.
ניר אורבך: אז אני מברך, כאמור, את חברת הכנסת רוזין וחבר הכנסת שפע שיזמו את הדיון הזה.
ניר אורבך: אני אבקש מיושב-ראש הכנסת לפתוח.
ניר אורבך: אני עד לניסיונות הבלתי פוסקים שלו לייצר הסכמות ולדאוג, באמת, שנבחרי הציבור יתנהגו בצורה הולמת לבית הזה.
ניר אורבך: אנחנו רואים את זה גם בניהול הדיונים שלו במליאה, ואני יודע גם שבעזרת השם הוא מתכוון לעשות גם מהלכים משמעותיים בשביל הדבר הזה.
ניר אורבך: אז אני חושב שמעבר לתפקיד הרשמי שלך, באמת אין ראוי ממך לפתוח את הדיון הזה.
ניר אורבך: אז בבקשה, אדוני.
מיקי לוי: אני חושב שהדיון הזה כל-כך חשוב, ההתנעה הזאת כל-כך חשובה, כי בסופו של דבר זה יכיל את כולנו.
מיקי לוי: גם אני בעבר חטאתי – ידעתי לבוא ולהתנצל, הוציאו אותי פעמיים.
מיקי לוי: פעם, כשקראתי לצד השני "אפסים", כשרצו לעשות נורבגי מדלג – לדלג מעל נציגי יש עתיד בוועדות השונות.
מיקי לוי: אני מודה שהוציאו אותי מהכלים, לא זאת ועוד – שהדיון התקיים בערב יום הזיכרון והיו משפחות שכולות בתוך הוועדה.
מיקי לוי: אבל חטאתי – יכולתי להגיד את מה שרציתי להגיד בצורה אחרת, והוא היה הרבה יותר עוצמתי.
מיקי לוי: והוציאו אותי גם פעם מהמליאה, כאשר התנהגתי לא כשורה.
מיקי לוי: גם תפסתי את עצמי לפני שהפכתי בתפקיד הזה.
מיקי לוי: אני חושב שאני כבר חצי שנה הרבה יותר רגוע, כי חשבתי, ואני גם מדבר עם הצד השני, ולקחתי חברי כנסת לשיחות אישיות, ובסך הכול לתדמית האישית זה לא תורם, זה רק עושה רע.
מיקי לוי: השיח הלא מכבד הזה בתוך המליאה עושה רע לכנסת ישראל.
מיקי לוי: כשנבחרתי ליושב-ראש הכנסת והמליאה הייתה קשה מאוד לניהול, מאוד בלשון המעטה, למחרת מצאתי מיילים וטלפונים נזעמים – אף אחד מהאזרחים, לא בארץ ולא בעולם, מבדיל בין ימין לבין שמאל ובין מרכז לבין ליכוד מרצ ויש עתיד או ימינה.
מיקי לוי: לא מבדילים.
מיקי לוי: רואים פרלמנט ישראלי מתנהג בצורה איומה, לא מכובדת, לא מכבדת.
מיקי לוי: זה מה שקיבלתי.
מיקי לוי: לא קיבלתי "אתה", "הוא" או "הם".
מיקי לוי: חשבתי שאני מקיים מיילים ויגידו – צד זה או אחר.
מיקי לוי: המיילים שקיבלתי והטלפונים הנזעמים שקיבלתי, ואתם יודעים, לצערי יש כמעט מיליון ישראלים שחיים בתפוצות, ישראלים, לא יהודים, ומהם אתה מקבל מיילים וטלפונים בעברית שזה הכי קל, והם נזעמים מאוד.
מיקי לוי: הם עצמם, ישראלים לשעבר, לא מבינים.
מיקי לוי: ידעתי להתנצל.
מיקי לוי: גם אני חטאתי.
מיקי לוי: ברוך הבא חבר הכנסת קרעי.
מיקי לוי: אנחנו יריבים פוליטיים, שלא יהיו אי הבנות – אבל אם מצלמה נכנסת לפרסה – רואים אותי מתחבק אתו כאשר דקה וחצי לפני כן שלחתי אותו החוצה.
מיקי לוי: רואה אותי מדבר אתו – בוא, אני רוצה לשלוח את עובדי הכנסת הביתה, תקצר את הדיונים.
מיקי לוי: ואז אני אומר – אוקיי, זה השיח, והשיח בחוץ צריך להיכנס פנימה.
מיקי לוי: ואני הייתי אופוזיציונר לוחם קשה, אני אומר לכם את זה, אני מעיד על עצמי.
מיקי לוי: אבל ידעתי להתנצל ולהגיד – סליחה, טעיתי, ועשיתי טעויות.
מיקי לוי: והרחיקו אותי פעמיים לפחות.
מיקי לוי: אבל בחיים, כשהייתי עובר ליד דוכן יושב-הראש, אפילו הייתי עושה כך.
מיקי לוי: בחיים לא העזתי לקרוא ליושב-הראש תרנגול הודו, אלים, או בריון.
מיקי לוי: זה לא התדמית של מיקי לוי.
שלמה קרעי: מיקי, רק "אפסים", "חבורה של נוכלים" - - -
מיקי לוי: הינה, אני אמרתי את זה – אתה איחרת.
מיקי לוי: גם אני חטאתי, התנצלתי, טעיתי.
מיקי לוי: הגיע הזמן לשנות את השיח.
מיקי לוי: אבל את זה, אתה יודע, לא אמרתי אפילו במליאה, אלא אמרתי בתוך הוועדה.
מיקי לוי: זה לא מוציא אותי נקי.
שלמה קרעי: מיקי, אתה יודע מה אנחנו מרגישים כאן?
שלמה קרעי: אנחנו מרגישים שזאת - - -ניסיון לסתום פיות.
מיקי לוי: רגע, רגע, קרעי, קרעי.
ניר אורבך: שלמה, שלמה - - -
שלמה קרעי: אבל תראה מי יושבת לידך – מיכל רוזין.
שלמה קרעי: "פשיסט", "טרוריסט".
שלמה קרעי: היא יושבת כאן ובאה - - -
מיקי לוי: י רגע, אבל באנו לשנות את השיח.
מיקי לוי: האם בגלל העבר לא נשנה את העתיד?
מיקי לוי: האם לא נשים קו ונגיד – אתה אמרת כך, הוא אמר כך, הוא עשה כך?
מיקי לוי: האם לא הגיע הזמן לבוא ולהגיד – הפרלמנט הישראלי נראה באמת בצורה איומה כלפי חוץ .
מיקי לוי: אני לא נקי, חבריי לא נקיים, הצד השני לא נקי – אף אחד מחברי הכנסת לא נקי.
מיקי לוי: האם בגלל מה שקרא בעבר – השיח המפלג הזה, השיח המאשים הזה, השיח הלא תרבותי הזה - - - ואני חטאתי, התנצלתי, אמרתי- האם לא הגיע זמן למתוח קו ולהגיד – בואו נעזוב רגע את מי אמר מה, ובואו נקבל החלטה לשנות כיוון?
שלמה קרעי: אבל איפה הייתם 12 שנה, מיקי?
שלמה קרעי: איפה הייתם 12 שנה?
שלמה קרעי: רק כשאנחנו באופוזיציה פתאום כל הכללים משתנים?
שלמה קרעי: וזה לא אומר שאני מעודד שיח וולגרי, בסדר?
שלמה קרעי: אבל יותר גרוע משיח – למשל, חבר הכנסת ולדימיר, שנכנס עכשיו, כשהוא בכה כשהזכירו לו איזו מילה שאולי פגעה בו - - - אבל הוא אמר על החרדים שהם כת קיצונית שרוצה רק כסף.
שלמה קרעי: זה הרבה יותר גרוע מאשר לקרוא למישהו טרוריסט, אתה יודע מה?
שלמה קרעי: זה להתנהל בצורה אנטישמית.
מיכל רוזין: קרעי, הדיון הזה לא נועד כדי לבוא ולה - - -
שלמה קרעי: אל תטיפי לי מוסר, חברת הכנסת - - -
מיכל רוזין: אני כן.
שלמה קרעי: אל תגידי לי למה הדיון נועד.
ולדימיר בליאק: אל"ף, אתה משקר.
ולדימיר בליאק: אתה משקר עכשיו אתה משקר.
שלמה קרעי: אז תתנצל, תתנצל.
ולדימיר בליאק: אתה משקר, אתה תתנצל.
שלמה קרעי: זה פורסם ב - - -
ולדימיר בליאק: תשאל אותי, ואני אענה לך.
רם שפע: את זה אנחנו רוצים לשנות.
רם שפע: ולדימיר, רק רגע.
שלמה קרעי: לא פלא שחשבתי שאתם מפלגה של ליברמן - - - כנגד החרדים, שנאת חרדים, לא פלא שחשבתי - - -
נירה שפק: קרעי, אתה ממשיך?
ולדימיר בליאק: אם אני ממוצא רוסי אני ליברמן?
ולדימיר בליאק: אתה גזען.
שלמה קרעי: לא פלא באמת.
שלמה קרעי: רוצה לזרוק במריצות את החרדים, ואתה אומר שהם כת קיצונית שרוצה רק כסף.
שלמה קרעי: אתה בדיוק כמו האנטישמים באירופה.
שלמה קרעי: את זה צריך לתקן.
שלמה קרעי: את זה.
שלמה קרעי: לא רק את המילים.
שלמה קרעי: אז אמר בריון.
שלמה קרעי: אבל לצאת נגד קבוצה באוכלוסייה?
שלמה קרעי: וראיתם את הסרטון האחרון שהיה לפני יומיים של בן אדם צורח שלא רוצה לראות חרדים בשכונה שלו?
שלמה קרעי: ממה זה בא?
שלמה קרעי: מדברים כמו של ולדימיר וכמו של ליברמן.
שלמה קרעי: - - - מה הצביעות הזאת?
ניר אורבך: חבר הכנסת קרעי - - -
ניר אורבך: חבר הכנסת קרעי, אני מאוד מכבד אותך, ואני מאוד מצטער שפספסת את שתי הדקות הראשונות של הדיון - - -
מיכל רוזין: ואתה גם לא ברשות דיבור.
ניר אורבך: רגע, סליחה, סליחה.
ניר אורבך: חבר הכנסת קרעי – אתה יודע שאני מכבד אותך, והתחלתי בשתי הדקות הראשונות בבקשה – אנחנו יודעים שיש ביקורת הדדית פה, שהדיון הזה לפחות – אני משתדל להכות על החזה שלי, בסדר?
ניר אורבך: אז בבקשה.
ניר אורבך: יש פה סדר דוברים ותאמין לי שאני אתן לך לדבר.
ניר אורבך: אני מבקש ממך, ואני יודע שאתה יודע לעשות את זה.
שלמה קרעי: לצערי אני צריך לעזוב את הוועדה, יש לי הרבה הסתייגויות בוועדת - - -
ניר אורבך: רגע, רגע, סליחה.
ניר אורבך: אני מבקש, ואני מכיר אותך, מעריך אותך ומכבד אותך, אני מבקש – אל"ף לשמור, כל אחד יקבל את הזמן שלו, וב"ית – לפחות בטונים, בוא נדבר טיפה בטונים יותר נמוכים.
ניר אורבך: אני מדבר אל כולם, לא רק אליך עכשיו.
ניר אורבך: אדוני היושב-ראש, בבקשה.
מיקי לוי: אני אומר פעם שנייה: האם לא הגיעה העת למתוח קו ולשים את העבר מאחורינו?
מיקי לוי: האם אנחנו רוצים להביא לנראות אחרת של הבית הזה?
מיקי לוי: הנראות היא איומה.
מיקי לוי: מה שנראה כאן – ואני אומר לך: ביום השבעת הממשלה לא היה כדבר כזה מעולם.
מיקי לוי: אומרים את זה לא אני, אומרים את זה ותיקי הבית הזה, כאלה שכבר לא פה, שהם עברו פה מעל 25 שנה.
מיקי לוי: אמרו לי את זה - - -
שלמה קרעי: בתקשורת הראו את 2015, זה נראה בדיוק אותו הדבר.
ניר אורבך: חבר הכנסת קרעי, סיכמנו משהו.
מיקי לוי: אבל זה בדיוק העניין.
מיקי לוי: שאתה משתדל לא להתערב, וגם, אתה יודע – הורדתי טונים.
מיקי לוי: אומרים את זה שרים.
מיקי לוי: צלצלו אלי שרים מהעבר – גם מהצד הזה וגם מהצד הזה.
מיקי לוי: אם רוצים לשים מאחורינו, להגיד – אוקיי, בואו ננסה לשנות את השיח, הרי אנחנו הולכים מאחורי הפרסה ומדברים אחרת, מתייחסים אחרת.
מיקי לוי: אבל הנראות, גם עכשיו בוועדה הזאת, בדיון שהוא דיון בשידור ישיר – נראה רע.
מיקי לוי: אני לא באתי להתווכח, באתי להגיד את תפיסות העולם ואת השינוי שאנחנו מבקשים – כולנו.
מיקי לוי: לא צד זה או אחר.
מיקי לוי: כולנו חטאנו, כולנו עשינו בעבר דברים, גם כשצד זה או אחר היה בשלטון.
מיקי לוי: ואני אומר לכם עוד פעם: ישראל הראשונה-ישראל השנייה.
מיקי לוי: דברים שהם נוראיים.
מיקי לוי: האם לא הגיע העת לישראל השלישית?
מיקי לוי: לעשות מיקס בין תרבות זאת לתרבות אחרת.
מיקי לוי: אולי נדבר על ישראל השלישית שתישאר פה לעולם ועד?
מיקי לוי: והבקשה האישית שלי – לבוא ולנסות לנהל שיח.
מיקי לוי: אפשר לנהל את השיח על קפה, אולי יהיה יותר טוב.
מיקי לוי: ההתלהמות – עוד פעם, עלתה לטורים וזה חבל.
מיקי לוי: אני מבקש לנסות לעשות קו.
מיקי לוי: אותי הרחיקו אותי פעמיים.
מיקי לוי: אמרתי "אפסים", היה נורבגי מדלג שהרגיז אותי, איבדתי את העצבים שלי כי היה ערב יום הזיכרון והייתי צריך ללכת הביתה.
מיקי לוי: זה לא מקל על ההתנהגות שלי.
מיקי לוי: והתנצלתי, גם ברדיו התנצלתי.
מיקי לוי: השאלה היא האם אנחנו רוצים לעשות מעשה או להמשיך לטחון את העבר.
מיקי לוי: האם גם כשעושים טעויות היום אפשר לבוא לדבר?
מיקי לוי: או אפשר לבוא ולצעוק?
מיקי לוי: עוד פעם – אני לא אגיש תלונה, לא על "תרנגול הודו", לא על "בריון" ולא על "אלים".
מיקי לוי: זה לא מכבודי.
מיקי לוי: אני חושב שזה עשה נזק למי שאמר את זה, ואני לא נפגע, זה בסדר גמור.
מיקי לוי: אבל בואו נשנה את השיח למען מדינת ישראל ואזרחי מדינת ישראל.
מיקי לוי: מסתכלים עלינו.
שלמה קרעי: מיקי, אבל אחרי המעשים – נמשכים הלבבות.
שלמה קרעי: כשהמעשים הם נגד אוכלוסיות – קשה לחבר את הלבבות.
ניר אורבך: שלמה, אני מבקש ממך.
קריאה: הוא ייתן לך את הזמן שלך.
מיכל רוזין: שלמה, יש גבול.
מיקי לוי: אבל המהלכים אינם קשורים לשיח.
מיקי לוי: המהלכים הם מהלכים פוליטיים שאתה יכול לא להסכים אתם ולא לקבל אותם.
מיקי לוי: יש לי רשימה ארוכה של מהלכים פוליטיים שאני לא מוכן לקבל אותם.
מיקי לוי: זאת היריבות הפוליטית.
מיקי לוי: בוא נעשה את ההפרדה – את היריבות הפוליטית מהשיח, מהתרבות.
מיקי לוי: אלה מושגים שונים לחלוטין.
מיקי לוי: על זה אני מדבר.
מיקי לוי: יריבות פוליטית לא תרד.
מיקי לוי: אנחנו רוצים להיות בשלטון, אתם רוצים להיות בשלטון – זו היריבות הפוליטית.
מיקי לוי: אבל איפה השיח?
מיקי לוי: איפה התרבות?
מיקי לוי: נמצא פה פרופ' שיין שהוא בוודאי ובוודאי מומחה יותר גדול ממני בנושא הזה, והוא יכול לצטט גדולים ממני וממנו, אולי.
מיקי לוי: אבל למה אני מברך על הפתיחה הזאת?
מיקי לוי: כי אני מנסה לשנות את השיח.
מיקי לוי: התוצאות הן עד עתה תוצאות עגומות, ואם לא נשנה את התרבות והשיח התוצאות יהיו הרבה יותר גרועות.
מיקי לוי: אני חושב שדיברתי יותר מדי, אבל תודה רבה לכם שהזמנתם אותי.
ניר אורבך: תודה רבה על הדברים.
ניר אורבך: מייד אתן לחברת הכנסת רוזין לדבר.
ניר אורבך: חבר הכנסת קרעי, קודם כל אני מעריך אותך שהגעת לדיון הזה.